

**Қауымдық сервитут белгілеу туралы**

Мерзімі біткен

Ақтөбе облысы Шалқар ауданы әкімдігінің 2021 жылғы 25 наурыздағы № 52 қаулысы. Ақтөбе облысының Әділет департаментінде 2021 жылғы 25 наурызда № 8150 болып тіркелді. Мерзімі өткендіктен қолданыс тоқтатылды

      Қазақстан Республикасының 2003 жылғы 20 маусымдағы Жер кодексінің 17, 69 және 71-1 баптарына, Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 31 бабына сәйкес, Шалқар ауданының әкімдігі ҚАУЛЫ ЕТЕДІ:

      1. Шалқар ауданы, Бершүгір ауылдық округі аумағында орналасқан жалпы көлемі 20020 гектар жер учаскесіне жер пайдаланушылардан алып қоймай, "Tay-Ken Samuryq" Ulttyq tay-ken kompaniasy" акционерлік қоғамымен пайдалы қазбаларды барлау үшін 2022 жылдың 31 желтоқсанына дейінгі мерзімге қауымдық сервитуті белгіленсін.

      2. "Шалқар аудандық жер қатынастары бөлімі" мемлекеттік мекемесі заңнамада белгіленген тәртіппен:

      1) осы қаулыны Ақтөбе облысының Әділет департаментінде мемлекеттік тіркеуді;

      2) осы қаулыны, оны ресми жариялағаннан кейін Шалқар ауданы әкімдігінің интернет-ресурсында орналастыруды қамтамасыз етсін.

      3. Осы қаулының орындалуын бақылау аудан әкімінің жетекшілік ететін орынбасарына жүктелсін.

      4. Осы қаулы оның алғашқы ресми жарияланған күнінен кейін қолданысқа енгізіледі.

|  |  |
| --- | --- |
| *Шалқар ауданының әкімі* | *Ж. Жидеханов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК